મંડળના સેક્રેટરી ઓંકાર સાવંતે આ બાબતની માહિતી આપતાં ‘મિડ-ડે’ને કહ્યું હતું કે ‘અમારા ગણેશોત્સવનું આ ૬૪મું વર્ષ છે. થોડા સમય પહેલાં અમારા મંડળની મળેલી મીટિંગમાં અમારા જ્યેષ્ઠ માર્ગદર્શક અને સલાહકાર અમરીશ પ્રભુએ અમને સલાહ આપી કે આ ગણેશોત્સવમાં વિદ્યાર્થીઓને શૈક્ષણિક મદદ મળે એ માટે મંડળે પ્રયાસ કરવો જોઈએ. આ માટે જે શ્રદ્ધાળુ ગણેશભક્તો ગણેશજીને તેમના ઉચ્ચ ભાવથી હાર, મીઠાઈ, શ્રીફળ જેવો પ્રસાદ અર્પણ કરતા હોય તેઓ જો પ્રસાદની એ બધી વસ્તુઓને બદલે ગણેશજીનાં ચરણોમાં એક નોટબુક અને પેન અર્પણ કરે તો એના જેવું ઉત્તમ કાર્ય કોઈ જ નથી.’